**Kurs med for få fullførte deltakere**
Hvis kurset har mindre enn fire fullførte deltakere må det gis dispensasjon før kurset kan godkjennes. Når søkeren forsøker å avslutte et kurs med tre fullførte deltakere dukker det opp et nytt obligatorisk felt:


Her må søkeren begrunne hvorfor det ikke er mange nok fullførte deltakere på kurset. Det her i hovedsak tre typer begrunnelser som kan gi dispensasjon:

|  |  |  |
| --- | --- | --- |
|  | **Overordnet begrunnelse** | **Krav til rapportering** |
| 1. | Kurset var **planlagt for fire eller flere**, men noe uforutsett gjorde at én eller flere deltakere ikke fullførte. | Alle planlagte deltakere skal være registrerte på kurset i portalen. Det er ikke et krav at søker må oppgi den konkrete begrunnelsen til at deltakeren(e) ikke kunne fullføre. I feltet der årsaken til deltakertallet skal beskrives kan søkeren for eksempel skrive at to deltakere sluttet underveis. |
| 2. | Kurset er **planlagt for tre deltakere** fordi det følger et musikalsk opplegg som ikke er passer for flere enn tre deltakere. For eksempel et kurs for klavertrio.  | Søker må selv begrunne hvorfor de ikke er flere enn tre deltakere på det aktuelle kurset. Det skal oppgis hvilke instrumenter som har blitt brukt på kurset, f.eks. **gitar, bass, slagverk.** |
| 3. | Kurset er **planlagt for tre eller færre** av spesielle praktiske eller pedagogiske hensyn. Først og fremst aktuelt for kurs med tilretteleggingstilskudd. | Det må redegjøres for hvilke konkrete hensyn som har ført til det lave deltakertallet. Dersom et fylkesledd av MSF er kursarrangør skal dispensasjonen vurderes av MSF-administrasjonen. Se egen beskrivelse på side 4. |

**Behandle kursrapport med for få deltakere**Slik innvilges/avslås dispensasjon rent praktisk.

1. Kursrapporten ser lik ut som andre kursrapporter i systemet, med unntak av begrunnelsen fra søker nederst i seksjonen **Fremmøteregistrering:**



1. Her har søker ikke oppgitt hvilke instrumenter deltakerne har brukt. Saksbehandler kan ikke godkjenne rapporten før det er oppgitt opplysninger om instrumenter. Dette kan løses ved å sende en melding til søker:



1. Søkeren kan oppgi opplysningene ved å svare på meldingen i systemet.



1. For å innvilge dispensasjonen skriver du en merknad under **Interne merknader**.



*I merknaden må det framkomme hvor begrunnelsen er hentet fra. I dette tilfelle* ***rapportskjemaet*** *og* ***korrespondanse med søker.***

1. Dersom begrunnelsen i rapportskjemaet er tilfredsstillende, er det ikke nødvendig å sende melding til søker. Merknaden kan da se slik ut:

2. Når merknaden er lagret kan rapporten godkjennes på samme måte som med vanlige kursrapporter.

Dersom dispensasjon **ikke** innvilges må du velge **Underkjenn rapport**. Du må da skrive en intern merknad om hvorfor rapporten underkjennes. Merk at søker **ikke** får varsel om dette automatisk.

**Kurs arrangert av fylkesledd**

Dersom kurset arrangeres av et fylkesledd i Musikkens studieforbund skal dispensasjonen ikke innvilges av fylkesleddet selv. Begrunnelse for lavt deltakerantall skal oppgis i rapportskjemaet på samme måte som i andre kursrapporter.

Når dispensasjonen skal vurderes må du derfor gjenåpne seksjonen «**Ansvarlig»** og velge ny rådgiver.


I slike tilfeller skal saken sendes til **Mari Tangen**. Når du har valgt rådgiver vil dispensasjonen behandles og kurset blir deretter sendt tilbake til deg slik at du kan godkjenne utbetalingen.